open-index/open-wikipedia-markdown huggingface dataset:
Τόνια Αντωνίου

Η **Τόνια (Αντωνία) Αντωνίου** (Λιβανάτες, 1967) είναι Ελληνίδα πολιτικός και πρώην βουλευτής.

## Βιογραφία
Γεννήθηκε στους Λιβανάτες το 1967.

Σπούδασε κοινωνιολογία. Εργάστηκε στον ΟΤΕ και πολιτικοποιήθηκε για πρώτη φορά την πενταετία 1989-94, ούσα μέλος του Δ.Σ. της ΠΣΥΠ-ΟΤΕ (1989-1994). Τη διετία 1996-98 ήταν γραμματέας της Νεολαίας ΠΑΣΟΚ. Παράλληλα, το 1994-2004 ήταν και μέλος της Γενικής Γραμματείας του ΠΑΣΟΚ.

Από το 2004 έως το 2012 εκλεγόταν βουλευτής Φθιώτιδας με το ΠΑΣΟΚ. Κατά τη διάρκεια της βουλευτικής της θητείας της, διετέλεσε μέλος της Διαρκούς Επιτροπής Παραγωγής και Εμπορίου της Βουλής. Από το 2004 έως το 2007 διετέλεσε μέλος των επιτροπών Εθνικής Άμυνας και Εξωτερικών, Απόδημου Ελληνισμού, Κοινωνικών Υποθέσεων, Παραγωγής και Εμπορίου. Από το 2005 έως το 2006 ήταν αναπληρώτρια συντονίστρια του Τομέα Κοινωνικών Υποθέσεων της Κοινοβουλευτικής Ομάδας του ΠΑΣΟΚ.

Στις βουλευτικές εκλογές 2019 ήταν πρώτη επιλαχούσα με το Κίνημα Αλλαγής στην περιφέρεια του Νότιου Τομέα Αθηνών. Μετά από εννέα χρόνια απουσίας, επέστρεψε στο Κοινοβούλιο την 1η Νοεμβρίου 2021, λόγω του θανάτου της Φώφης Γεννηματά.

Στις εκλογές του 2023 ήταν ξανά υποψήφια στον Νότιο Τομέα, ωστόσο δεν εξελέγη.

## Παραπομπές


Κατηγορία:Βουλευτές Φθιώτιδας
Κατηγορία:Βουλευτές Β3΄ Νότιου Τομέα Αθηνών
Κατηγορία:Βουλευτές εκλεγμένοι με το ΠΑΣΟΚ
Κατηγορία:Βουλευτές εκλεγμένοι με το ΠΑΣΟΚ - Κίνημα Αλλαγής
Χαρά Κεφαλίδου

Η **Χαρά Κεφαλίδου** (Δράμα, 1965) είναι Ελληνίδα πολιτικός και πρώην βουλευτής Δράμας του ΠΑΣΟΚ.

## Βιογραφία
Γεννήθηκε στη Δράμα το 1965. Φοίτησε στην Πολυτεχνική Σχολή ΑΠΘ (1983-88) από όπου αποφοίτησε ως Διπλωματούχος Ηλεκτρολόγος Μηχανικός και συνέχισε με μεταπτυχιακές σπουδές στην Πληροφορική στη Σχολή Οικονομικών και Πολιτικής Επιστήμης του Λονδίνου (London School of Economics and Political Science - LSE), από όπου αποφοίτησε με μεταπτυχιακό τίτλο MSc. Φοίτησε (2000-2002) στο μεταπτυχιακό πρόγραμμα διοίκησης επιχειρήσεων του Οικονομικού Πανεπιστημίου Αθηνών, από όπου έλαβε τον μεταπτυχιακό τίτλο MBA (Master in Business Administration). 

Έχει εργαστεί ως επιστήμων πληροφορικής κατά τη δεκαετία του 1990 και διετέλεσε Σύμβουλος του Γενικού Γραμματέα Έρευνας και Τεχνολογίας (1999-2000). Το 2000 έγινε Ειδική Επιστήμων Πληροφορικής στο Υπουργείο Οικονομικών. 

Εξελέγη βουλευτής Δράμας με το ΠΑ.ΣΟ.Κ. (2009 - πρώτη γυναίκα που κατέλαβε το αξίωμα αυτό), τη Δημοκρατική Συμπαράταξη (2015) και το Κίνημα Αλλαγής (2019). Έχει συμμετάσχει στη μόνιμη επιτροπή Παιδείας και άλλες βουλευτικές επιτροπές. Υπεύθυνη Τομέα Παιδείας του ΠΑΣΟΚ από το 2019.

## Παραπομπές


Κατηγορία:Βουλευτές Δράμας
Κατηγορία:Βουλευτές εκλεγμένοι με το ΠΑΣΟΚ
Κατηγορία:Βουλευτές εκλεγμένοι με τη Δημοκρατική Συμπαράταξη
Κατηγορία:Βουλευτές εκλεγμένοι με το ΠΑΣΟΚ - Κίνημα Αλλαγής
Χρήστος Γκόκας

Ο **Χρήστος Γκόκας** (Αμμότοπος Άρτας, 1959) είναι Έλληνας πολιτικός και βουλευτής Άρτας του ΠΑ.ΣΟ.Κ. - Κινήματος Αλλαγής.

## Βιογραφία

Γεννήθηκε στον Αμμότοπο Άρτας το 1959. Σπούδασε ηλεκτρολόγος μηχανικός απ'όπου αποφοίτησε με άριστα από το πανεπιστήμιο Θράκης το 1983. Ασχολείται με την πολιτική από το 1990, όντας κοινοτικός σύμβουλος Αμμοτόπου Άρτας και έπειτα νομαρχιακός σύμβουλος Άρτας από το 1994 ως το 2006. Παράλληλα από το 1990 ήταν μέλος της νομαρχιακής επιτροπής του ΠΑΣΟΚ της Άρτας έως το 2001. Ήταν υποψήφιος βουλευτής Άρτας το 2009 και ανέλαβε βουλευτής τον Φεβρουάριο-Απρίλιο του 2012, ενώ επανεξελέγη στις δύο πρόωρες εκλογές του 2012. Είναι μέλος της διαρκούς Επιτροπής Οικονομικών Υποθέσεων, της Διαρκούς Επιτροπής Παραγωγής και Εμπορίου και της Ειδικής μόνιμης Επιτροπής για την οδική ασφάλεια.

Στις 5 Ιουλίου 2012 εξελέγη αναπληρωτής γραμματέας της Κοινοβουλευτικής Ομάδας του ΠΑΣΟΚ. Επανεξελέγη βουλευτής στις εκλογές του 2019. Είναι παντρεμένος με δύο παιδιά.

## Παραπομπές


Κατηγορία:Βουλευτές Άρτας
Κατηγορία:Βουλευτές εκλεγμένοι με το ΠΑΣΟΚ
Κατηγορία:Βουλευτές εκλεγμένοι με το ΠΑΣΟΚ - Κίνημα Αλλαγής
Μπουρχάν Μπαράν

Ο **Μπουρχάν Μπαράν** (Σούνιο Ξάνθης, 20 Σεπτεμβρίου 1959) είναι Έλληνας μειονοτικός, ψυχίατρος, πολιτικός και ανεξάρτητος βουλευτής Ξάνθης, εκλεγμένος με το ΠΑ.ΣΟ.Κ. - ΚΙΝΑΛ.

## Βιογραφία
Γεννήθηκε στο Σούνιο Ξάνθης. Φοίτησε στο μειονοτικό λύκειο Ξάνθης απ' όπου αποφοίτησε το 1977. Σπούδασε Ιατρική στο Πανεπιστήμιο της Κωνσταντινούπολης, όπου είναι και διδάκτωρ, και έλαβε την ιδιότητα του ογκολόγου..

## Σταδιοδρομία στην πολιτική
Το 2002 εξελέγη νομαρχιακός σύμβουλος Ξάνθης. 

Το 2010 εξελέγη περιφερειακός σύμβουλος Ανατολικής Μακεδονίας και Θράκης, με τον συνδυασμό «Περιφερειακή Αναγέννηση» του Γιώργου Παυλίδη. (ΠΑΣΟΚ) (6.984 ψήφοι).  
Στις βουλευτικές εκλογές του Μαΐου και του Ιουνίου 2012 ήταν υποψήφιος με το ΠΑΣΟΚ, δεν κατάφερε ωστόσο να εκλεγεί. Το 2014 πήρε μέρος στην ίδρυση του Ποταμιού, συμμετέχοντας και στην «Επιτροπή διαλόγου» του κόμματος. 

Στις 2019 εξελέγη βουλευτής Ξάνθης με το ΚΙΝΑΛ (2.136 ψήφοι). Διετέλεσε μέλος της διαρκούς Επιτροπής Κοινωνικών Υποθέσεων, αποτελώντας και μέλος της Υποεπιτροπής για τη Μελέτη και Αντιμετώπιση του Προβλήματος των Ναρκωτικών.

Επανεξελέγη βουλευτής με το ΠΑ.ΣΟ.Κ. - Κίνημα Αλλαγής στις εκλογές του Μαΐου και του Ιουνίου 2023. Στις 10 Απριλίου 2024 διεγράφη από την Κοινοβουλευτική Ομάδα.

## Παραπομπές


## Εξωτερικοί σύνδεσμοι
* Άρθρο του Μπ. Μπαράν : «Η ψυχική υγεία εν μέσω κορωνοϊού»
* Η επίμαχη εισήγηση για τα δικαιώματα των μουσουλμάνων της δυτικής Θράκης

Κατηγορία:Περιφερειακοί Σύμβουλοι ανά την Ελλάδα
Κατηγορία:Βουλευτές Ξάνθης
Κατηγορία:Βουλευτές εκλεγμένοι με το ΠΑΣΟΚ - Κίνημα Αλλαγής
Κατηγορία:Έλληνες βουλευτές διαγραφέντες
Κατηγορία:Έλληνες Μουσουλμάνοι
Μπριούζ

Το **Μπριούζ** (γαλλικά: *Briouze*) είναι γαλλική κοινότητα στο νομό της Ορν, στη διοικητική περιοχή της Νορμανδίας.

Οι κάτοικοί του είναι γνωστοί ως Μπριουζαίν (γαλλικά: *Briouzains*).

## Παραπομπές


Κατηγορία:Κοινότητες της Ορν
Αναστασία-Αικατερίνη Αλεξοπούλου

Η **Αναστασία-Αικατερίνη Αλεξοπούλου** είναι Ελληνίδα πολιτικός και βουλευτής Β' Αθηνών (βόρειος τομέας) με την Ελληνική Λύση.

## Βιογραφία
Εξελέγη βουλευτής με την Ελληνική Λύση στις εκλογές του 2019. 

Στις 31 Αυγούστου 2020 έστειλε επιστολή στον πρόεδρο της Βουλής  Κωνσταντίνο Τασούλα ενημερώνοντας τον για την ανεξαρτητοποίηση της από την κοινοβουλευτική ομάδα του κόμματος της, καταγγέλοντας τη μη προβολή του έργου της σε σχέση με άλλους βουλευτές. Μετά την επικοινωνία της με τον πρόεδρο του κόμματος Κυριάκου Βελόπουλου το ζήτημα λύθηκε και λίγες ώρες μετά έστειλε επιστολή με την οποία ανακοίνωνε την επανένταξη της στο κόμμα.

## Παραπομπές


Κατηγορία:Βουλευτές Β1΄ Βόρειου Τομέα Αθηνών
Κατηγορία:Βουλευτές εκλεγμένοι με την Ελληνική Λύση
Μαρία Αθανασίου

Η **Μαρία Αθανασίου** (Αθήνα, 30 Δεκεμβρίου 1958) είναι Ελληνίδα ιατρός και πολιτικός, βουλευτής Β2' Δυτικού Τομέα Αθηνών από το 2019. Στις εκλογές Μαΐου 2023 και Ιουνίου 2023, επανεξελέγη στην ίδια θέση.

## Βιογραφία
Γεννήθηκε στις 30 Δεκεμβρίου 1958 στην Αθήνα. Σπούδασε ιατρική στο πανεπιστήμιο του Παλέρμο στην Ιταλία. Εξελέγη βουλευτής του Β2' Δυτικού Τομέα Αθηνών για την Ελληνική Λύση στις εκλογές του 2019 και επανεξελέγη στην ίδια θέση στις εκλογές του Μαΐου και του Ιουνίου του 2023. Έχει εργαστεί ως γυναικολόγος. Είναι παντρεμένη και μιλά αγγλικά, γαλλικά και ιταλικά.

## Παραπομπές


Κατηγορία:Έλληνες γυναικολόγοι
Κατηγορία:Βουλευτές εκλεγμένοι με την Ελληνική Λύση
Κατηγορία:Βουλευτές Β2΄ Δυτικού Τομέα Αθηνών
Δημήτρης Βαγενάς

Ο **Δημήτρης Βαγενάς** (γεν. 29 Απριλίου 1956, Πάτρα) είναι Έλληνας πολιτικός.

## Βιογραφία
Γεννήθηκε στην Πάτρα στις 29 Απριλίου 1956. Εργάστηκε ως ιπτάμενος της Ολυμπιακής Αεροπορίας. Κατέχει πτυχία στις γλώσσες προγραμματισμού Pascal και Fortran. Είναι μέλος των επιτροπών των Ελλήνων της διασποράς, δημοσίας διοίκησης, Δημοσίας Τάξης και Δικαιοσύνης. Έχει αναπτύξει σημαντική κοινωνική δράση για τα δικαιώματα των συνταξιούχων στην περίθαλψη, αλλά και για την προστασία των συντάξεων. Μιλά αγγλικά και ισπανικά.

## Παραπομπές


Κατηγορία:Βουλευτές εκλεγμένοι με την Ελληνική Λύση
Κατηγορία:Βουλευτές Β3΄ Νότιου Τομέα Αθηνών
Γιώργος Φραγγίδης

Ο **Γιώργος Φραγγίδης** (Μελισσουργειό Κιλκίς, 1955) είναι Έλληνας πολιτικός και ιατρός, βουλευτής Κιλκίς για το ΠΑ.ΣΟ.Κ. - Κίνημα Αλλαγής.

## Βιογραφία

Γεννήθηκε στο Μελισσουργιό Κιλκίς το 1955. Σπούδασε ιατρική στο πανεπιστήμιο της Μπολόνιας στην Ιταλία και συνέχισε το διδακτορικό του στην ιατρική στο ΑΠΘ. Εργάζεται με την ειδικότητα του μαιευτήρα χειρουργού γυναικολόγου.

Ασχολείται με την πολιτική από τα φοιτητικά του χρόνια και ήταν μέλος του τοπικού συλλόγου Ελλήνων φοιτητών στην Μπολόνια. Είναι μέλος του ΠΑΣΟΚ από την ίδρυση του και διετέλεσε μέλος του προεδρείου της Ομοσπονδίας Αγροτικών Ιατρείων και Κέντρων Υγείας (1986-88) και εκπρόσωπος, γραμματέας και πρόεδρος του Ιατρικού Συλλόγου Κιλκίς στον πανελλήνιο Ιατρικό Σύλλογο την δεκαετία του 1990. 

Διετέλεσε βουλευτής ΠΑΣΟΚ για το Κιλκίς από τον Ιούνιο του 2011 έως τον Μάιο του 2012, και βουλευτής Κιλκίς για το ΚΙΝΑΛ από το 2019 μέχρι σήμερα. Είναι μέλος των επιτροπών κοινωνικών υποθέσεων, άμυνας και εξωτερικών υποθέσεων, και της επιτροπής για το περιεχόμενο και τις διαδικασίες σύναψης των διατλαντικών εμπορικών συμφωνιών. Είναι υπεύθυνος του Τομέα Τουρισμού του Κινήματος Αλλαγής.

Διετέλεσε επιστημονικός συνεργάτης στην Β’ Μαιευτική – Γυναικολογική κλινική του Α.Π.Θ (1993-2001). Ήταν δημοτικός σύμβουλος (1990-1994), νομαρχιακός σύμβουλος (1994-2010) Κιλκίς, πρόεδρος του νομαρχιακού συμβουλίου του νομού το 1996-2002. Έχει διατελέσει υποψήφιος νομάρχης ΠΑΣΟΚ στο Κιλκίς στις αυτοδιοικητικές εκλογές το 2006, διοικητής του νοσοκομείου Άγιος Δημήτριος στη Θεσσαλονίκη το 2010-11, πρόεδρος του διοικητικού συμβουλίου της κλινικής «Γένεσις» στην Θεσσαλονίκη από το 2013 έως το 2019. Έχει διατελέσει μέλος της κεντρικής πολιτικής επιτροπής του ΠΑΣΟΚ και σήμερα του ΠΑΣΟΚ - Κινήματος Αλλαγής.

## Παραπομπές


Κατηγορία:Βουλευτές Κιλκίς
Κατηγορία:Βουλευτές εκλεγμένοι με το ΠΑΣΟΚ
Κατηγορία:Βουλευτές εκλεγμένοι με το ΠΑΣΟΚ - Κίνημα Αλλαγής
Δημήτρης Μπιάγκης

Ο **Δημήτρης Μπιάγκης** είναι Έλληνας πολιτικός και δικηγόρος, Γραμματέας της Κοινοβουλευτικής Ομάδας & βουλευτής Κέρκυρας με το ΠΑ.ΣΟ.Κ. - Κίνημα Αλλαγής.

## Βιογραφία
Γεννημένος στην Κέρκυρα, σπούδασε νομικά στο ΕΚΠΑ. 

Ασχολείται με την πολιτική από τα φοιτητικά του χρόνια, στη νεολαία ΠΑΣΟΚ και την ΠΑΣΠ. Διετέλεσε δημοτικός σύμβουλος στον καποδιστριακό Δήμο Θιναλίων από το 2002 έως το 2010. 

Το 2013 έγινε μέλος της νομαρχιακής επιτροπής ΠΑΣΟΚ Κέρκυρας και στη συνέχεια γραμματέας-συντονιστής της ίδιας επιτροπής. 

Εξελέγη περιφερειακός σύμβουλος Ιονίων Νήσων στις εκλογές του 2014 με τον συνδυασμό «Μεγάλο Ιόνιο». Το 2016 εξελέγη ομόφωνα Γραμματέας του Περιφερειακού Συμβουλίου Ιονίων Νήσων. Εξελέγη βουλευτής του Κινήματος Αλλαγής το 2019 για την Κέρκυρα. 

## Οικογένεια
Έχει έναν γιο, τον Σπύρο, τον οποίο έχει αναφέρει ως βασικό κίνητρο για να εμπλακεί στη πολιτική.

## Παραπομπές


Κατηγορία:Βουλευτές Κέρκυρας
Κατηγορία:Βουλευτές εκλεγμένοι με το ΠΑΣΟΚ - Κίνημα Αλλαγής
Σοφία Ασημακοπούλου

Η **Σοφία (Χάιδω) Ασημακοπούλου** (Αθήνα, 1959) είναι Ελληνίδα πολιτικός και βουλευτής Β' Πειραιώς της Ελληνικής Λύσης. Στις εκλογές του Μαΐου και του Ιουνίου του 2023 επανεξελέγη στην ίδια θέση.

## Βιογραφία
Εξελέγη για πρώτη φορά βουλευτής Β΄ Πειραιώς με την Ελληνική Λύση στις εκλογές του 2019 και επανεξελέγη βουλευτής στις εκλογές του Μαΐου του 2023. Επιπλέον, την περίοδο 2019-23 ήταν μέλος των διαρκών επιτροπών μορφωτικών υποθέσεων και κοινωνικών υποθέσεων.

## Παραπομπές


Κατηγορία:Βουλευτές Β΄ Πειραιά
Κατηγορία:Βουλευτές εκλεγμένοι με την Ελληνική Λύση
Αντώνης Μυλωνάκης

Ο **Αντώνης Μυλωνάκης** (Καλλιθέα Αττικής, 2 Οκτωβρίου 1958) είναι Έλληνας δημοσιογράφος, πολιτικός και πρώην βουλευτής Ανατολικής Αττικής της Ελληνικής Λύσης.

## Βιογραφία
Γεννήθηκε στην Καλλιθέα και μεγάλωσε στις εργατικές κατοικίες της Κηφισιάς. Φοίτησε στη Σχολή Ευελπίδων και αποφοίτησε με τον βαθμό του ανθυπολοχαγού το 1980. Έχει φοιτήσει στο οικονομικό τμήμα της Νομικής Σχολής του Αριστοτελείου Πανεπιστημίου Θεσσαλονίκης.

Ο Μυλωνάκης υπήρξε από το 2004 μέλος και πολιτευτής του Λαϊκού Ορθόδοξου Συναγερμού, ενώ στις εκλογές του 2009, υπήρξε υποψήφιος βουλευτής στην περιφέρεια Β' Αθηνών, στο ψηφοδέλτιο του κόμματος. Αργότερα συμμετείχε στην εκπομπή *Αποκαλυπτικό Δελτίο* του Extra, και μετά αποχώρησε στα τέλη του 2014, για να παρουσιάσει το *Εκρηκτικό Δελτίο* στο ΑΡΤ. Στις εκλογές της 25ης Ιανουαρίου 2015, υπήρξε ο επικεφαλής του ψηφοδελτίου επικρατείας του ΛΑ.Ο.Σ. Τον Δεκέμβριο του 2018 ζήτησε από τον Γιώργο Καρατζαφέρη την αρχηγία του κόμματος. Ο τελευταίος αντέδρασε αρνητικά και ο Μυλωνάκης απολύθηκε από το ΑΡΤ.

Παλιότερα είχε εργαστεί στο Blue Sky ως διευθυντής αλλά και ως παρουσιαστής των εκπομπών *Η φωνή του λαού* και *Τα γεγονότα της εβδομάδας*. Έχει επίσης εργαστεί στις εφημερίδες Ελεύθερος και Μακελειό, και έχει αρθρογραφήσει στο ProNews. Στις εκλογές του 2019 εξελέγη βουλευτής Ανατολικής Αττικής με την Ελληνική Λύση. Σήμερα συμπαρουσιάζει την εκπομπή *Εκρήξεις* στο Alert, όπου έχει παρουσιάσει και το *Ανατρεπτικό Δελτίο*. Επίσης από το 2023, παρουσιάζει για λίγο διάστημα το Αποκαλυπτικό Δελτίο στο Extra.Από τη τηλεοπτική σεζόν 2024-2025 παρουσίαζε την ενημερωτική εκπομπή Η Ώρα Της Αλήθειας στη Βεργίνα TV. Είναι πατέρας ενός γιου που εργάζεται στις ένοπλες δυνάμεις.

Η αγαπημένη του ομάδα ποδοσφαίρου είναι ο Ολυμπιακός, και έχει χαρακτηρίσει τον σημερινό ιδιοκτήτη της Βαγγέλη Μαρινάκη, αποκαλώντας τον «γέννημα θρέμμα Ολυμπιακάκια» και «ηγέτη».

## Παραπομπές


Κατηγορία:Βουλευτές Αττικής
Κατηγορία:Βουλευτές εκλεγμένοι με την Ελληνική Λύση
Συνδυασμός ανεξάρτητων υποψηφίων

**Συνδυασμός ανεξάρτητος υποψηφίων** λεγόταν ο συνδυασμός ανεξάρτητων τοπικών υποψηφίων που συμμετείχαν στις εκλογές στην Ελλάδα μεταξύ 1946 και 1974.

## Ιστορία
Ο κατάλογος συμμετείχε στις εκλογές του 1946, τις πρώτες μετά τον Β΄ Παγκόσμιο Πόλεμο. Έλαβε το 1% των ψήφων και κέρδισε δύο έδρες.  Στις εκλογές του 1950 ο συνδυασμός έχασε τις 2 έδρες του και κέρδισε το 0.2% των ψήφων. Ο κατάλογος παρέμεινε χωρίς έδρα μετά τις εκλογές του 1951, αλλά κέρδισε δύο έδρες το 1952 όταν έλαβε το 3,6% των ψήφων. Διατήρησε τις δύο έδρες και στις εκλογές του 1956.

Οι εκλογές του 1958 είδαν τη λίστα να χάνει την εκπροσώπησή της στη Βουλή των Ελλήνων και παρέμεινε χωρίς έδρα μετά τις εκλογές του 1961, 1963, 1964, 1974, μετά τις οποίες έπαψε να διεκδικεί εκλογές.

## Εκλογική ιστορία

### [[Βουλή των Ελλήνων]]

## Παραπομπές


## Πηγές
*  

Κατηγορία:Πρώην πολιτικά κόμματα στην Ελλάδα
Καάν

Το **Καάν** (γαλλικά: *Cahan*) είναι γαλλική κοινότητα στο νομό της Ορν, στη διοικητική περιοχή της Νορμανδίας.

Οι κάτοικοί του είναι γνωστοί ως Κααναί (γαλλικά: *Cahanais*).

## Παραπομπές


Κατηγορία:Κοινότητες της Ορν
Καραντουζένι

Το **καραντουζένι** είναι κούρδισμα του τρίχορδου μπουζουκιού, το οποίο το γνωρίσαμε μέσα από τις ρεμπέτικες ηχογραφήσεις της πειραιώτικης σχόλης. 

## Δείτε επίσης

* Ελληνικά μουσικά όργανα
* Ελληνική λαϊκή μουσική
* Ελληνική μουσική

## Εξωτερικοί σύνδεσμοι

* Μουσικά όργανα 
Κατηγορία:Έγχορδα μουσικά όργανα
Κατηγορία:Μουσική στην Ελλάδα
Σουραύλι

Το **σουραύλι** (γνωστό κι ως θιαμπόλι) είναι ένα ελληνικό λαϊκό μουσικό όργανο. Είναι παραδοσιακό πνευστό όργανο, είδος λεπτής φλογέρας, αλλά με κομμένο στόμιο, μικρός ποιμενικός αυλός.

Ένα διπλό φλάουτο ονομάζεται **δισαύλι. Το δισαύλι** έχει ένα φλάουτο χωρίς τρύπες και ένα άλλο που έχει τρύπες για την εκτέλεση της μελωδίας.

Στις Κυκλάδες, το σουραύλι είναι πολύ διαδεδομένο, ιδιαίτερα στη Νάξο.

## Δείτε επίσης

* Ελληνικά μουσικά όργανα
* Κρητική λύρα
* Νάξος

## Εξωτερικοί σύνδεσμοι

* Παραδοσιακά ελληνικά όργανα
* Musipedia: Σουραύλι 
* Musipedia: Θιαμπόλι 

Κατηγορία:Μουσικά όργανα
Αρτεμίσιο (ακρωτήριο)

[μικρογραφία| Παραλία στο ακρωτήριο Αρτεμίσιο. Στο βάθος φαίνεται η [Αρχαία Μαγνησία|Μαγνησία.]]
[μικρογραφία| ''[Ποσειδώνας του Αρτεμισίου|Ο Ποσειδώνας του Αρτεμισίου* ([[Εθνικό Αρχαιολογικό Μουσείο (Αθήνα)|Εθνικό Αρχαιολογικό Μουσείο Αθηνών]])]]
Το *'Αρτεμίσιο*' είναι ακρωτήριο στη βόρεια [[Εύβοια]], στην [[Ελλάδα]]. Το θρυλικό χάλκινο άγαλμα του [[Δίας (μυθολογία)|Δία]], ή πιθανώς του [[Ποσειδώνας (μυθολογία)|Ποσειδώνα]], γνωστό ως *Ποσειδώνας του Αρτεμισίου*, βρέθηκε έξω από αυτό το ακρωτήριο σε ένα βυθισμένο πλοίο, όπως και ο *Ιππέας του Αρτεμισίου'', ένα χάλκινο άγαλμα ενός νεαρού αναβάτη πάνω σε ένα άλογο.

Στο ακρωτήριο έλαβε χώρα η Μάχη του Αρτεμισίου, μια σειρά από ναυτικές συγκρούσεις τριών ημερών κατά τη δεύτερη περσική εισβολή στην Ελλάδα το 480 π.Χ., ταυτόχρονα με τη Μάχη των Θερμοπυλών. Η ταινία 300: Η άνοδος της Αυτοκρατορίας βασίστηκε χαλαρά σε αυτή την ιστορική μάχη.

## Δείτε επίσης

* Ναός της Αρτέμιδος
* Αρτεμίσιο

## Παραπομπές


Κατηγορία:Ακρωτήρια της Ελλάδας
Κατηγορία:Περιφερειακή ενότητα Ευβοίας
Λαζαράκια

μικρογραφία|Λαζαράκι
Τα **λαζαράκια** είναι μικρά, αφράτα, ημίγλυκα ψωμάκια που παρασκευάζουν οι χριστιανοί το Σάββατο του Λάζαρου, τη Μεγάλη Εβδομάδα. Έχουν το σχήμα σπαργανωμένου ανθρώπου, όπως παριστάνεται ο Λάζαρος στις εικόνες, και συμβολίζουν την ανάστασή του. Είναι νηστίσιμα, δηλαδή δεν περιέχουν γαλακτοκομικά προϊόντα ή αυγά. Για τον λόγο αυτό, σε αντίθεση με τα τσουρέκια, αλείφονται με ελαιόλαδο για να γίνουν πιο γυαλιστερά.

Οι γυναίκες στους Λειψούς ταυτίζονταν συμβολικά με την Παναγία και μέρος του συμβολισμού της Μεγάλης Εβδομάδας ήταν αυτός του θανάτου που βιώνεται μέσω της μητρότητας. Αν και στη σύγχρονη εποχή τα λαζαράκια αγοράζονται ως επί το πλείστον έτοιμα από το τοπικό αρτοποιείο, παλαιότερα οι γυναίκες *ζύμωναν* τη ζύμη για τα λαζαράκια, σε σχήμα ανθρώπου, ως σύμβολο της ζωής που νικάει τον θάνατο. Ένα από τα λαζαράκια το κρατούσαν στο σπίτι όλο το χρόνο και είτε το έτρωγαν τον επόμενο χρόνο είτε το πετούσαν στη θάλασσα για να το φάνε τα ψάρια.

## Παραπομπές


Κατηγορία:Μεγάλη Εβδομάδα
Κατηγορία:Γλυκά ψωμιά
Κατηγορία:Πασχαλινά εδέσματα
Κατηγορία:Κυπριακή κουζίνα
Κόλπος των Πεταλιών

μικρογραφία|250x250εσ| Η γεωγραφική θέση του κόλπου και των κοντινών νησιών
Ο **Κόλπος Πεταλιών** είναι κόλπος του Αιγαίου Πελάγους. Εκτείνεται μεταξύ της ανατολικής ακτής της Αττικής και του νότιου άκρου της Εύβοιας. Πήρε το όνομά του από τα νησιά των Πεταλοιών, τα οποία βρίσκονται στο βορειοανατολικό τμήμα του Κόλπου, στα ανοιχτά της Ευβοϊκής ακτής. Ο κόλπος Πεταλιών συνδέεται στα βόρεια με τον Νότιο Ευβοϊκό Κόλπο. Κάποιες πηγές τον θεωρούν τμήμα του νότιου Ευβοϊκού. Το μήκος του κόλπου είναι 50 χιλιόμετρα (βορράς-νότος), ενώ έχει πλάτος περίπου 5 χιλιομέτρων στο βορρά, έως και 50 χιλιομέτρων στο νότο. Υπάρχουν αρκετά ακατοίκητα νησιά στον κόλπο, μεταξύ των οποίων είναι οι Πεταλιοί και η Μακρόνησος. Τα ακρωτήρια Στρογγυλό και Βίγλα βρίσκονται κατά μήκος του κόλπου στην Εύβοια.

## Μέρη που βρέχονται από τον κόλπο

* Στην Αττική (από νότο προς βορρά):
** Λαύριο
** Πόρτο Ράφτη
** Αρτέμιδα
** Ραφήνας
** Νέα Μάκρη
** Αγία Μαρίνα
* Στην Εύβοια (από βορειοδυτικά προς νοτιοανατολικά):
** Στύρα
** Μαρμάρι
** Κάρυστος

## Παραπομπές


Κατηγορία:Κόλποι της Ελλάδας
Τορωναίος κόλπος

Ο Τ**ορωναίος κόλπος** επίσης γνωστός ως **Κόλπος Κασσάνδρας** και **Τορωναϊκός κόλπος**, είναι κόλπος του Θρακικού Πελάγους, μέρος του βόρειου Αιγαίου, στη Χαλκιδική. Βρίσκεται μεταξύ της χερσονήσου Κασσάνδρας στα δυτικά και της χερσονήσου της Σιθωνίας στα ανατολικά.

## Ιστορία
Σύμφωνα με τον Ηρόδοτο, ο κόλπος ήταν ιστορικά γνωστός για τα ψάρια που ζούσαν εκεί. Η Τορώνη, η μοναδική πόλη στις ακτές πόλεις, ήταν γνωστή ως το «κουφό» λιμάνι λόγω της ησυχίας και της ηρεμίας του Τορωναίου κόλπου.

Λέγεται ότι η αρχαία πόλη της Ολύνθου βρισκόταν στις ακτές του Τορωναίου κόλπου.

## Παραπομπές


Κατηγορία:Θρακικό Πέλαγος
Κατηγορία:Κόλποι της Ελλάδας
Σεισμοί στην Αταλάντη (1894)

Ο πρώτος από τους **σεισμούς της Αταλάντης** του 1894 σημειώθηκε στις 20 Απριλίου 1894 στις 16:52 ώρα Γκρίνουιτς, με μέγεθος 6.7 βαθμών της κλίμακας Ρίχτερ και μέγιστη αντιληπτή ένταση X στην κλίμακα έντασης Μερκάλι. Ένας δεύτερος σεισμός έλαβε χώρα επτά ημέρες αργότερα, στις 27 Απριλίου στις 19:42 ώρα Γκρίνουιτς, με μέγεθος 7,1 βαθμών της κλίμακας Ρίχτερ και είχε μέγιστη ένταση X στην κλίμακα Μερκάλι. Αυτοί οι δύο σεισμοί προκάλεσαν εκτεταμένες ζημιές στην περιοχή της Λοκρίδας, προκαλώντας συνολικά 255 θανάτους.  Περισσότερη βιβλιογραφία σχετικά με αυτά τα καταστροφικά γεγονότα μπορείτε να δείτε στην ενότητα αναφορών.

## Σεισμός
Ισχυρός σεισμός μεγέθους 7,1 Ρίχτερ σημειώθηκε στις 27 Απριλίου 1894 και ώρα 16:52 και σημειώθηκε στην περιοχή της Λοκρίδας στην Αταλάντη.

Στις 20 Απριλίου ώρα (19:42) είχε προηγηθεί καταστροφικός σεισμός 6,7 Ρίχτερ ο οποίος έπληξε τα χωριά Μαλεσίνα, Προσκυνά και Μαρτίνο. Από το δεύτερο σεισμό καταστράφηκε ο Άγιος Κωνσταντίνος.

Οι σεισμοί αυτοί προήλθαν από το ρήγμα της Αταλάντης

## Καταστροφές και θύματα
255 άνθρωποι έχασαν τη ζωή τους και 3.783 σπίτια καταστράφηκαν (και από τους δύο σεισμούς). Στις επαρχίες της Λιβαδειάς, της Θήβας, της Χαλκίδας και του Ξηροχωρίου οι ζημιές ήταν λιγότερες. Στην Αθήνα πολλά σπίτια υπέστησαν ρωγμές. Ο σεισμός έγινε αισθητός μέχρι τη Θεσσαλονίκη, τη Μυτιλήνη και την Κρήτη.Παρατηρήθηκαν επίσης κατολισθήσεις, μεταβολές στη στάθμη του νερού των πηγαδιών και θαλάσσιο κύμα βαρύτητας ύψους 3 μέτρων.

## Εξωτερικοί σύνδεσμοι

* Η ιστορία του ρήγματος της Αταλάντης από τον Οικονομικό Ταχυδρόμο.

## Παραπομπές

Αταλαντη
Κόλπος Μώλου

μικρογραφία| Θέα στον κόλπο του Μώλου προς το Βαθύ
μικρογραφία| Άποψη μέρος του κόλπου του Μώλου
Ο **Κόλπος Μώλου** είναι όρμος του Ιονίου Πελάγους στην ανατολική ακτή της Ιθάκης στη δυτική Ελλάδα. Διεισδύει βαθιά στο νησί και το κόβει σχεδόν σε δύο επιμέρους νησιά, που συνδέονται μόνο με τον ισθμό του Αετού πλάτους 620 μέτρων.

Η κύρια πόλη του νησιού, το Βαθύ, βρίσκεται σε ένα κλάδο στη νοτιοανατολική πλευρά του κόλπου. Υπάρχουν δύο ακατοίκητες βραχονησίδες στον κόλπο: το Λαζαρέτο και το Σκαρτσουμπονήσι.
Κατηγορία:Γεωγραφικοί σχηματισμοί των Ιονίων Νήσων
Κατηγορία:Κόλποι της Ελλάδας
Λε Σαλάνζ

Το **Λε Σαλάνζ** (γαλλικά: *Le Chalange*) είναι γαλλική κοινότητα στο νομό της Ορν, στη διοικητική περιοχή της Νορμανδίας.

## Παραπομπές


Κατηγορία:Κοινότητες της Ορν
Τριτοπατρείον

Το **Τριτοπατρείον** ήταν αρχαίο ιερό στην Αθήνα της Ελλάδας. Βρισκόταν εντός της περιοχής του νεκροταφείου του Κεραμεικού.

μικρογραφία|αριστερά|upright=1.08|Άποψη των ερειπίων του Τριτοπατρείου.
Σχετικά λίγα πράγματα είναι γνωστά για το Τριτοπατρείον. Πιθανώς ήταν αφιερωμένο στη λατρεία των προγόνων, ενώ η ονομασία του προέρχεται από τον όρο «*τριτοπάτωρ*» (πληθυντικός: «*τριτοπάτορες*»), ο οποίος αναφέρεται στους προ τριών γενεών προγόνους. Σύμφωνα με μία εννοιολογική ερμηνεία, η συγκεκριμένη ονομασία αναφέρεται σε αγνώστους προγόνους ή μακρινούς προγόνους, η μνήμη των οποίων εξακολουθεί και τιμάται εντός της οικογένειας. Το συγκεκριμένο ιερό υφίστατο, τουλάχιστον, από την αρχαϊκή περίοδο και πιο συγκεκριμένα κατά τον 6ο αιώνα π.Χ., όπως αυτό συνεπάγεται από επιγραφή η οποία ανευρέθηκε επί του τοιχώματός του και η οποία χρονολογείται από τη συγκεκριμένη περίοδο. Η συγκεκριμένη επιγραφή δεν αναφέρεται στην τοποθεσία μόνον ως «*ιερόν*», αλλά και ως «*άβατον*».

Το συγκεκριμένο ιερόν βρισκόταν στο μέσον του νεκροταφείου του Κεραμεικού, επί της διασταύρωσης μεταξύ της Ιεράς Οδού και της επονομαζόμενης Οδού των Τάφων, εκτός των τειχών της πόλεως και της πύλης του Δίπυλου. Το ιερό αποτελείται από μία μικρού μεγέθους περιτοιχισμένη περιοχή. Στις γωνίες του υπάρχουν λίθοι οριοθέτησης, γνωστοί επίσης ως «*χοροί*», η θεμελίωση των οποίων χρονολογείται κατά τη διάρκεια της κλασικής περιόδου και πιο συγκεκριμένα κατά τον 5ο αιώνα π.Χ. Οι είσοδοι του ιερού βρίσκονταν επί της ανατολικής και της δυτικής πλευράς του.

## Παραπομπές


Κατηγορία:Αρχαία ιερά της Αθήνας
Κατηγορία:Κεραμεικός
Αρχαιολογικό Μουσείο Αρχανών

Το **Αρχαιολογικό Μουσείο Αρχανών**, επίσης γνωστό ως **Αρχαιολογική Συλλογή Αρχανών**, είναι αρχαιολογικό μουσείο στην κωμόπολη των Αρχανών, στο νησί της Κρήτης, στην Ελλάδα. Φιλοξενεί μινωικά αρχαιολογικά ευρήματα προερχόμενα από την ευρύτερη γειτονική περιοχή.

Το μουσείο ιδρύθηκε το 1993. Στεγάζεται εντός νεοκλασικής αρχιτεκτονικής κτιρίου, το οποίο παλαιότερα λειτουργούσε ως σχολείο και το οποίο βρίσκεται εντός της συνοικίας Τζαμί, στις Αρχάνες. Το μουσείο εκτείνεται εντός έκτασης της τάξεως των 570 m².

## Συλλογές
Οι συλλογές του μουσείου περιλαμβάνουν αρχαιολογικά ευρήματα προερχόμενα από το Ανάκτορο των Αρχανών, την Ανεμόσπηλια, καθώς και το νεκροταφείο του Φουρνίου. Οι συγκεκριμένες συλλογές αποτελούνται, κυρίως, από κεραμικά και λιθόγλυπτα αντικείμενα. Αρκετά εκ των πλέον σημαντικών αρχαιολογικών ευρημάτων, όπως χρυσά κοσμήματα, σφραγίδες, καθώς και μεταλλικά αντικείμενα, φυλάσσονται εντός του Αρχαιολογικού Μουσείου Ηρακλείου για λόγους ασφαλείας.


Αρχείο:Archanes Lampe 02.jpg|Φανάρι προερχόμενο από τις Αρχάνες.
Αρχείο:Archanes Museum Tierfiguren 01.jpg|Αγαλματίδια ζώων προερχόμενα από τις Αρχάνες.
Αρχείο:Archanes Opfertisch 01.jpg|Τρίποδη τράπεζα λατρευτικών προσφορών προερχόμενη από τις Αρχάνες.
Αρχείο:Archanes Pithos 01.jpg|Πίθος προερχόμενος από τις Αρχάνες.
Αρχείο:Phourni Elfenbeinpyxis 01.jpg|Πυξίδα προερχόμενη από το Φουρνί.
Αρχείο:Phourni Gefäß 03.jpg|Αγγείο προερχόμενο από το Φουρνί.
Αρχείο:Phourni Krug 01.jpg|Δοχείο προερχόμενο από το Φουρνί.
Αρχείο:Phourni Rhyton 01.jpg|Ρυτό προερχόμενο από το Φουρνί.
Αρχείο:Phourni Weinpresse 01.jpg|Σπαστήρας κρασιού προερχόμενος από το Φουρνί.
Αρχείο:Minoan funeral, AM Archanes, IMG 1318.jpg|Ανασκαφή.


## Παραπομπές



Κατηγορία:Δήμος Αρχανών
Κατηγορία:Μουσεία στην Κρήτη
Κατηγορία:Αρχαιολογικά μουσεία στην Ελλάδα
Παντομάτριον

Το **Παντομάτριον** ήταν αρχαία πόλη στο νησί της Κρήτης, στην Ελλάδα. Βρισκόταν στην τοποθεσία του σημερινού χωριού του Σταυρωμένου.

## Γεωγραφία
Το Παντομάτριον βρισκόταν επί των βορείων ακτών της Κρήτης, στην τοποθεσία του σημερινού χωριού του Σταυρωμένου. Πλησίον του νοτίου τμήματος της συγκεκριμένης κωμόπολης και σε κοντινή απόσταση του σημερινού χωριού του Χαμαλευρίου φέρεται να βρισκόταν η κωμόπολη της Αλλαρίας. Από την πλευρά του, ο Κλαύδιος Πτολεμαίος τοποθετεί γεωγραφικά το Παντομάτριον μεταξύ της κωμόπολης της Ρίθυμνας και του ακρωτηρίου του Δίου, γεγονός το οποίο είναι σύμφωνο με την τρέχουσα επικρατούσα άποψη, ωστόσο, ο Πλίνιος ο Πρεσβύτερος τοποθετεί γεωγραφικά την κωμόπολη, πιθανώς εσφαλμένα, δυτικότερα και πιο συγκεκριμένα μεταξύ της Άπτερας και των Αμφίμαλλων.

[μικρογραφία|αριστερά|upright=0.96|Τέχνεργα χρονολογούμενα μεταξύ του 1ου και του 4ου αιώνα μ.Χ. και τα οποία ανευρέθηκαν στην περιοχή του Σταυρωμένου και εκτίθενται στο [Αρχαιολογικό Μουσείο Ρεθύμνου.]]
Έως και σήμερα, η ακριβής γεωγραφική τοποθεσία του Παντιματρίου αποτελεί αντικείμενο αμφιβολιών, ενώ, σε ορισμένες περιπτώσεις, έχει τοποθετηθεί ανατολικότερα και πιο συγκεκριμένα στην τοποθεσία του σημερινού Πάνορμου ή και ακόμη ανατολικότερα και πιο συγκεκριμένα στην τοποθεσία του σημερινού Φόδελε.

## Ιστορία
Η πόλη του Παντοματρίου υφίστατο από την κλασική περίοδο έως και την ύστερη αρχαιότητα. Πέραν τούτου τίποτε δεν είναι γνωστό σχετικά με την ιστορία της. Με εξαίρεση τον Πτολεμαίο και τον Πλίνιο, οι μόνες άλλες αναφορές προς αυτήν προέρχονται από τον Στέφανο τον Βυζάντιο. Οι κάτοικοι της πόλης ήσαν γνωστοί υπό το εθνωνύμιο «*Παντομάτριος*». Εντός των βυζαντινών πηγών, η ονομασία της συγκεκριμένης τοποθεσίας αναφέρεται ως «*Άριον*» ή «*Άγριον*».

## Κτίρια και ευρήματα
Αριθμός αρχαιολογικών ευρημάτων έχουν ανευρεθεί στις περιοχές του Σταυρωμένου, καθώς και του γειτονικού Χαμαλευρίου, τα οποία και εκτίθενται στο Αρχαιολογικό Μουσείο Ρεθύμνου.

## Παραπομπές


Κατηγορία:Πόλεις της αρχαίας Κρήτης
Κατηγορία:Αρχαιολογικοί τόποι στην Κρήτη
Κατηγορία:Δήμος Μυλοπόταμου
Κοστάντιν Σπαταράκου

Ο **Κοστάντιν Σπαταράκου** (, 1736-1767), επίσης γνωστός ως **Σπαταράκου**, ήταν Αλβανός Ορθόδοξος εικονογράφος και αγιογράφος της μεταβυζαντινής περιόδου και πιο συγκεκριμένα του 18ου αιώνα. Τα έργα του χαρακτηρίζονται από έναν συνδυασμό πίστεως προς τις βυζαντινές παραδόσεις και αναγεννησιακών επιρροών. Θεωρείται ως εκ σημαντικότερων εκπροσώπων της αλβανικής τέχνης της μεσαιωνικής περιόδου, μαζί με τους Ονούφρι και Δαβίδ Σεληνιτζιώτη.

Ο Κοστάντιν Σπαταράκου γεννήθηκε στην περιοχή του Σπατ, στα περίχωρα του Ελμπασάν, εκείνη την περίοδο τμήμα της Οθωμανικής Αυτοκρατορίας. Αποκεφαλίστηκε από τους Οθωμανούς στο Ελμπασάν, ενώ κατόπιν της θανάτωσής του η οικογένειά του μετέφερε τη σωρό του και την έθαψε στον τόπο καταγωγής του, με εξαίρεση την κεφαλή του η οποία και ετάφη σε διαφορετική τοποθεσία, προκειμένου οι Οθωμανοί να μην είναι σε θέση να εντοπίσουν τον ακριβή τόπο ταφής του. Αργότερα, μικρού μεγέθους παρεκκλήσιο ανεγέρθηκε εις μνήμην του, ενώ, παράλληλα, τιμάται ως άγιος από τον τοπικό πληθυσμό με την ημερομηνία εορτασμού του να είναι στις 21 Σεπτεμβρίου.

Η τέχνη και η κληρονομιά του χαρακτηρίζονται από τις μικρογραφίες του μέσω των οποίων μετέφερε στοιχεία της καθημερινής ζωής στις εικαστικές τέχνες. Το καλλιτεχνικό έργο του αποτελείται από σειρά εικονισμάτων και τοιχογραφιών, όπως, μεταξύ άλλων, εκείνες που βρίσκονται εντός της Μονής της Γεννήσεως της Θεοτόκου της Αρδενίτσας, καθώς και εντός της Εκκλησίας του Αγίου Γιόβαν Βλαντιμίρ. Σήμερα, αριθμός εκ των έργων του ανήκουν σε ιδιωτικές συλλογές, ενώ αρκετά εξ'αυτών, ύστερα από την συλλογή και αναπαλαίωσή τους, πλέον, βρίσκονται εκτεθειμένα εντός του Εθνικού Μουσείου Μεσαιωνικής Τέχνης στην Κορυτσά, του Εθνικού Εικονογραφικού Μουσείου στο Μπεράτ, καθώς και εντός άλλων μουσείων.

Το 2010, εικόνισμα του οποίου η καλλιτεχνική πατρότητα αποδίδεται στον ίδιο πωλήθηκε στον Χετέμ Ραμαντάνι, έναντι ποσού της τάξεως των  ευρώ, κατά τη διάρκεια φιλανθρωπικής χοροεσπερίδας υπό την οργάνωση της Λίρι Μπερίσα, συζύγου του Αλβανού πρωθυπουργού. Προηγουμένως, το εικόνισμα αποτελούσε ιδιοκτησία της οικογένειας του ζωγράφου σύγχρονης τέχνης Αλούς Σίμα.

## Δείτε επίσης

* Αλβανική τέχνη 
* Κατάλογος Αλβανών ζωγράφων 
 
## Παραπομπές


Κατηγορία:Αλβανοί ζωγράφοι
Κατηγορία:Ζωγράφοι του 18ου αιώνα
Εκκλησία Αγίου Αθανασίου του Μουζάκη

Η **Εκκλησία Αγίου Αθανασίου του Μουζάκη** () είναι ελληνορθόδοξη εκκλησία στην Καστοριά της Ελλάδας. Ανεγέρθηκε μεταξύ του 1383-84 από τους αδερφούς Θεόδωρο Β΄ και Στόγια καταγόμενους από τον οίκο των Μουζάκα, αλβανική οικογένεια ευγενών η οποία και κατείχε υπό τον έλεγχό της την πόλη κατά τη διάρκεια της συγκεκριμένης περιόδου, ενώ είναι αφιερωμένη στον Άγιο Αθανάσιο Θεωρείται ως εκ των σημαντικότερων μνημείων της Καστοριάς του 14ου αιώνα, ενώ, παράλληλα, αποτελεί την ύστατη χρονικά εκκλησία η οποία ανεγέρθηκε προ της προσάρτησης της πόλης από την Οθωμανική Αυτοκρατορία.

## Διάκοσμος

Η εκκλησία είναι διακοσμημένη με αναπαραστάσεις αγίων φερόντων βυζαντινές ενδυμασίες, το οποίο και αποτελεί κοινό χαρακτηριστικό της εικονογραφίας της βυζαντινής περιόδου. Οι τοιχογραφίες ξεχωρίζουν για την αναπαράσταση, για πρώτη χρονικά φορά στην ιστορία της βυζαντινής εικονογραφίας, του Ιησού Χριστού και της Παναγίας με αυτοκρατορική ενδυμασία. Η αναπαράσταση της Παναγίας ως βασίλισσας αποτελεί σχετικά σπάνιο χαρακτηριστικό στη βυζαντινή εικονογραφία. Ακόμη ένα σχετικά σπάνιο χαρακτηριστικό της εκκλησίας αποτελεί το γεγονός πως, παρά το γεγονός πως ο Άγιος Αλέξανδρος συνήθως δεν συμπεριλαμβάνεται μεταξύ των στρατιωτικών αγίων, ωστόσο, εντός της εκκλησίας του Αγίου Αθανασίου του Μουζάκη βρίσκεται αναπαράσταση του Αγίου Αλεξάνδρου και του Αγίου Μερκουρίου φέροντα στρατιωτική ενδυμασία.

## Κληρονομιά
Η εκκλησία επηρέασε σε σημαντική βαθμό την καλλιτεχνική δημιουργία στην πόλη της Καστοριάς, καθώς και, ευρύτερα, στην περιοχή της Μακεδονίας, μεταξύ των τελών του 14ου και των αρχών του 15ου αιώνα.

## Παραπομπές



Κατηγορία:Εκκλησίες του 14ου αιώνα
Κατηγορία:Εκκλησίες στη Δυτική Μακεδονία
Κατηγορία:Καστοριά
Κατηγορία:Βυζαντινές εκκλησίες στην Ελλάδα
Κατηγορία:Οικογένεια Μουζάκα
Κατηγορία:Αρχιτεκτονική του 14ου αιώνα
Καστορια
Αμφίμαλλα

Τα **Αμφίμαλλα**, επίσης γνωστά ως **Αμφιμάλλιον**, ήταν αρχαία πόλη στο νησί της Κρήτης, στην Ελλάδα. Βρισκόταν επί των βορείων ακτών του νησιού και χρησίμευε ως λιμένας της πόλης της Λάππας. Συνήθως, τα Αμφίμαλλα τοποθετούνται γεωγραφικά στην ευρύτερη περιοχή του σημερινού χωριού της Γεωργιούπολης.

Τα Αμφίμαλλα κατοικούνταν αδιαλείπτως μεταξύ της ύστερης μινωικής περιόδου και της ρωμαϊκής περιόδου. Ορισμένα τέχνεργα έχουν ανευρεθεί στη συγκεκριμένη τοποθεσία και τα οποία, πλέον, εκτίθενται στο Αρχαιολογικό Μουσείο Χανίων. Το σημερινό χωριό της Γεωργιούπολης ιδρύθηκε στη συγκεκριμένη τοποθεσία σε ύστερη ημερομηνία.

## Παραπομπές


Κατηγορία:Πόλεις της αρχαίας Κρήτης
Κατηγορία:Δήμος Αποκορώνου
Κατηγορία:Αρχαιολογικοί τόποι στην Κρήτη
Ελτυνία

Η **Ελτυνία** ήταν αρχαία πόλη, καθώς και πόλη-κράτος, στο νησί της Κρήτης, στην Ελλάδα. Βρισκόταν εντός του σημερινού Δήμου Αρχανών-Αστερουσίων και πιο συγκεκριμένα πλησίον του σημερινού χωριού των Κουνάβων. 

Σχετικά λίγα πράγματα είναι γνωστά για την ιστορία της Ελτυνίας. Είναι γνωστή η ύπαρξή της ως πόλης-κράτους κατά τη διάρκεια του μεγαλύτερου μέρους της κλασικής περιόδου, καθώς και, τουλάχιστον, έως και τις απαρχές της ελληνιστικής περιόδου και πιο συγκεκριμένα, περίπου, ως το 323 π.Χ. Οι κάτοικοι της πόλης ήσαν γνωστοί υπό τα εθνωνύμια «*Ελτυνιεύς*», «*Ελτυναιεύς*», καθώς και «*Ελτύνιος*». 

Η περιοχή υπό τον έλεγχο της πόλης-κράτους της Ελτυνίας εκτιμάται πως εκτεινόταν επί έκτασης της τάξεως μεταξύ 25 και 100 τετραγωνικών χιλιομέτρων. Ορισμένα διάσπαρτα αρχαιολογικά ευρήματα έχουν ανευρεθεί εντός της συγκεκριμένης τοποθεσίας, όπως, μεταξύ άλλων, τμήματα πιθανολογούμενου αρχαϊκού ναού δωρικού ρυθμού. 

## Παραπομπές


Κατηγορία:Πόλεις της αρχαίας Κρήτης
Κατηγορία:Δήμος Αρχανών
Κατηγορία:Αρχαιολογικοί τόποι στην Κρήτη
Εκκλησία της Παναγίας (Μάλιγκραντ)

Η **Εκκλησία της Παναγίας** () είναι ανατολική ορθόδοξη σπηλαιώδης εκκλησία επί της νήσου του Μάλιγκραντ, εντός του αλβανικού τμήματος των Λιμνών Πρεσπών. Αποτελεί Πολιτισμικό Μνημείο της Αλβανίας. Η εκκλησία είναι αφιερωμένη στην Παναγία, ενώ ανεγέρθηκε από τον Σέρβο ευγενή Κέσαρ Νόβακ (αλβανικά: *Qesar Novaku*) το 1369.

Η εκκλησία είναι διακοσμημένη με τοιχογραφίες, καθώς και επιγραφές στην ελληνική γλώσσα, οι οποίες χρονολογούνται από το 1369. Μεταξύ άλλων, περιλαμβάνονται τοιχογραφικές αναπαραστάσεις της οικογένειας του Νόβακ, στις οποίες αναπαριστάται, επίσης, η Ελληνίδα σύζυγός του, Κάλια.

## Παραπομπές


Κατηγορία:Εκκλησίες του 14ου αιώνα
Κατηγορία:Σπηλαιώδεις εκκλησίες
Κατηγορία:Πολιτισμικά Μνημεία της Αλβανίας
Κατηγορία:Νομός Κορυτσάς
Κατηγορία:Βυζαντινές εκκλησίες στην Αλβανία
Σανποζού

Το **Σανποζού** (γαλλικά: *Champosoult*) είναι γαλλική κοινότητα στο νομό της Ορν, στη διοικητική περιοχή της Νορμανδίας.

Οι κάτοικοί του είναι γνωστοί ως Σανποσυλφιέν (γαλλικά: *Champosulfiens*).

## Παραπομπές


Κατηγορία:Κοινότητες της Ορν
Μοναστήρι Αγίας Μαρίνας (Λάνγκα)

Το **Μοναστήρι της Αγίας Μαρίνας** () είναι μοναστήρι πλησίον της Λάνγκα, στο Νομό Κορυτσάς, στην Αλβανία, αφιερωμένο στη Μαρίνα τη Μοναχή και ανεγερθέν κατά τη διάρκεια του 17ου αιώνα. Είναι χαρακτηρισμένο ως Πολιτισμικό Μνημείο της Αλβανίας.

## Περιγραφή
Η εκκλησία αποτελεί μικρού μεγέθους κτίριο με συνολικό μήκος, περίπου, 12 μέτρων. Το ιερό είναι χωρισμένο από το κεντρικό κλίτος μέσω ξυλόγλυπτου εικονοστασίου. Το σύνολο του εσωτερικού της εκκλησίας είναι διακοσμημένο με χρονολογούμενες από τον 18ο αιώνα τοιχογραφίες φιλοτεχνημένες από τον Κοστάντιν Σπαταράκου.

## Παραπομπές


Κατηγορία:Εκκλησίες του 14ου αιώνα
Κατηγορία:Πολιτισμικά Μνημεία της Αλβανίας
Κατηγορία:Πόγραδετς
Ιερό Ομούρα

Το **ιερό Ομούρα** (小村神社, Omura-jinja, συχνά προφέρεται εσφαλμένα ως "Ιερό Κομούρα") είναι Σιντοϊστικό ιερό στη Χιντάκα, στην περιοχή Τακαόκα, στο νομό Κότσι, στην Ιαπωνία.

Το ιερό ιδρύθηκε το 587, αλλά το σημερινό κεντρικό κτήριο (*σάντεν*) του ιερού χρονολογείται στο 1705. Ο ιαπωνικός κέδρος Μποτανσούγκι (牡丹杉) πίσω από το κεντρικό κτήριο θεωρείται ιερός και λέγεται ότι είναι 1000 ετών. Έχει χαρακτηριστεί από το χωριό ως φυσικό μνημείο (村指定天然記念物). Σύμφωνα με το μύθο, η κορυφή του δέντρου λέγεται ότι λάμπει σε στιγμές έκτακτης ανάγκης. Εξαιτίας αυτού, το δέντρο ονομάζεται επίσης κέδρος της Αιώνιας φλόγας (燈明杉, *Tōmyō-sugi*).

Το αντικείμενο της λατρείας ή σίνταϊ του ιερού είναι ένα επιχρυσωμένο μπρούτζινο σπαθί, με λαβή σε σχήμα κρίκου (金銅荘環頭大刀拵, *kondōsō kantō tachi goshirae*), που αποτελεί Εθνικό Θησαυρό της Ιαπωνίας. Προσφέρθηκε στον Κουνιτοκοτάτσι από τη φυλή Κουσακάμπε κατά τη στιγμή της ίδρυσης, αυτή η δίκοπη λεπίδα λέγεται ότι είναι το παλαιότερο ιαπωνικό αντικείμενο, που μεταδίδεται από γενιά σε γενιά. Αυτό το ίσιο ξίφος χρονολογείται στην ύστερη περίοδο Κοφούν, ζυγίζει 527 γραμμάρια, έχει μήκος (απόσταση από την εγκοπή μέχρι την άκρη του ξίφους) 68,4 εκατοστά, μήκος λαβής 7,5 εκατοστά και μήκος θήκης 92,1 εκατοστά. Το *τάτσι* (*tachi)* εκτίθεται δημόσια στο ετήσιο μεγάλο φεστιβάλ του ιερού στις 15 Νοεμβρίου.

Το ιερό έχει στην κατοχή του δύο ξύλινες μάσκες της ύστερης περιόδου Χεϊάν των μποντισάτβα, που χαρακτηρίζονται ως Σημαντικές Πολιτιστικές Περιουσίες και δύο καθρέφτες με σχέδιο Χοράι, που χαρακτηρίζονται ως απτά πολιτιστικά αγαθά της νομαρχίας. Άλλοι αξιόλογοι θησαυροί, που κρατά το ιερό περιλαμβάνουν ένα κομμάτι πήλινο Σουέ, δύο χάλκινα χόκο, μια κάθετη εικόνα που αποδίδεται στον Όνο νο Μιτσικάζε, μια μουνάφουντα (棟札, munafuda) (ταμπέλα κορυφογραμμής) με πληροφορίες για την κατασκευή του κτηρίου από το 1240, εννέα ζωγραφισμένες ξύλινες αναθηματικές πλάκες χενγκάκου (*hengaku)* από τους 36 ποιητές και ένα τανζάκου (*tanzaku)* (στενή λωρίδα χαρτιού) με βακά (waka) του αυτοκράτορα Γκο-Νάρα.

Ο σταθμός Ομούρα-Τζίντζα-Μάε στη γραμμή Ντοσάν άνοιξε το 2008 και πήρε το όνομά του από το Ιερό Ομούρα. Βρίσκεται περίπου 300 μέτρα νότια του ιερού.

## Παραπομπές


## Βιβλιογραφία
* 
* 

Ομουρα
Γρηγορία Πούλιου

Η **Γρηγορία Πούλιου** (γενν. 23 Οκτωβρίου 2000) είναι Ελληνίδα ποδοσφαιρίστρια που αγωνίζεται ως επιθετικός για τον Μεντικ Κονίν και την Εθνική Ελλάδος Γυναικών .

## Συλλογική σταδιοδρομία
Η Πούλιου αγωνίζεται για τη Λευκοθέα Λευκωσίας στην Κύπρο.

## Διεθνής σταδιοδρομία
Η Πούλιου ήταν μέλος της εθνικής Ελλάδας σε ανώτερο επίπεδο κατά τη διάρκεια των προκριματικών του ευρωπαϊκού πρωταθλήματος ποδοσφαίρου γυναικών του 2022.

## Παραπομπές


Κατηγορία:Ποδοσφαιρίστριες Εθνικής Ελλάδας
Κατηγορία:Ελληνίδες ποδοσφαιρίστριες
Κατηγορία:Ποδοσφαιρίστριες ΠΑΟΚ
Θένια Ζέρβα

Η **Θεώνη «Θένια» Ζέρβα** (γεν. 18 Ιουλίου 1997) είναι Ελληνίδα ποδοσφαιρίστρια η οποία αγωνίζεται ως αμυντικός ή πλάγιος μέσος για την αμερικανική ομάδα Λουιζιάνα-Μονρό Γουόρχοκς και την εθνική ομάδα γυναικών της Ελλάδας.

## Πρώτα χρόνια
Η Ζέρβα γεννήθηκε στην Αθήνα και μεγάλωσε στην Καλαμάτα.

## Κολεγιακή σταδιοδρομία
Η Ζέρβα έχει φοιτήσει στο Κοινοτικό Κολλέγιο Μόνρο,   στο πανεπιστήμιο Λίνκολν Μεμόριαλ και το Πανεπιστήμιο της Λουιζιάνα στο Μόνρο στις Ηνωμένες Πολιτείες. 

## Συλλογική σταδιοδρομία
Η Ζέρβα έχει αγωνιστεί στους συλλόγους Καλαμάτα 91, Ελευσίνα, Γλυφάδα, Εργοτέλης και ΠΑΟΚ στην Ελλάδα και στους Ρότσεστερ Λέιντι Λάνσερς στις Ηνωμένες Πολιτείες.  

## Διεθνής σταδιοδρομία
Η Ζέρβα συμμετείχε στα προκριματικά δύο ευρωπαϊκών πρωταθλημάτων γυναικείου ποδοσφαίρου ( 2017 και 2022 ). 

## Παραπομπές


Κατηγορία:Ποδοσφαιρίστριες Εθνικής Ελλάδας
Κατηγορία:Ελληνίδες ποδοσφαιρίστριες
Κατηγορία:Ποδοσφαιρίστριες ΠΑΟΚ
Κατηγορία:Ποδοσφαιρίστριες Εργοτέλη
Κωνσταντίνα Στράντζαλη

Η **Κωνσταντίνα Στράντζαλη** (γεν. 16 Σεπτεμβρίου 2001) είναι Ελληνίδα ποδοσφαιρίστρια,με καταγωγή από τα Γιαννιτσά η οποία αγωνιζόταν ως μέσος στην Εθνική Ελλάδας και μέχρι πρότινως στον ΟΦΗ.Έπαιζε για αρκετά χρόνια στον ΠΑΟΚ.Επίσης διετέλεσε αρχηγός στην εθνική κορασίδων Κ17 και νεανίδων Κ19.

Επίσης,είναι κάτοχος πτυχίου ΤΕΦΑΑ στο Αριστοτέλειο Πανεπιστήμιο Θεσσαλονίκης.

## Διεθνής σταδιοδρομία
Η Στράντζαλη έκανε την πρώτη της εμφάνιση με την Εθνική Ελλάδας στις 27 Οκτωβρίου 2020, σε αγώνα με την Ουκρανία. 

## Παραπομπές


Κατηγορία:Ποδοσφαιρίστριες Εθνικής Ελλάδας
Κατηγορία:Ελληνίδες ποδοσφαιρίστριες
Κατηγορία:Ποδοσφαιρίστριες ΠΑΟΚ
Ελένη Κακαμπούκη

Η **Ελένη Κακαμπούκη** (10 Μαΐου 1987) είναι Ελληνίδα επαγγελματίας ποδοσφαιρίστρια που αγωνίζεται ως μέση  για την ΑΕΚ και την Εθνική Ελλάδας Γυναικών, της οποίας είναι αρχηγός. Στο παρελθόν έπαιξε για τη Lazio, τη Lugano Femminile, τον ΠΑΟΚ και τον Οδυσσέα Γλυφάδας.

Η Κακαμπούκη έχει παίξει για την εθνική Ελλάδας σε ανώτερο επίπεδο κατά τη διάρκεια των προκριματικών του παγκόσμιου κυπέλλου ποδοσφαίρου γυναικών του 2019.

## Παραπομπές


Κατηγορία:Ποδοσφαιρίστριες Εθνικής Ελλάδας
Κατηγορία:Ποδοσφαιρίστριες ΠΑΟΚ
Κατηγορία:Ελληνίδες ποδοσφαιρίστριες
Κατηγορία:Ποδοσφαιρίστριες ΠΑΟ
Αθανασία Μωραΐτου

Η **Αθανασία Μωραΐτου** (γεννημένη στις 2 Απριλίου 1997 στο Βάιμπλινγκεν της Γερμανίας) είναι Ελληνίδα επαγγελματίας ποδοσφαιρίστρια γεννημένη στη Γερμανία που αγωνίζεται ως μέσος για την Εθνική Ελλάδας Γυναικών.

## Σταδιοδρομία
Η Μωραΐτου είναι μέλος της εθνικής Ελλάδας σε ανώτερο επίπεδο και έχει αγωνιστεί κατά τη διάρκεια των προκριματικών του παγκόσμιου κυπέλλου ποδοσφαίρου γυναικών του 2019. Αγωνίστηκε στις γερμανικές ομάδες ΒφΛ Ζιντελφίνγκεν από το 2013 έως το 2017 (με 67 συμμετοχές και 14 γκολ), Κλόπενμπουργκ από το 2017 έως το 2020 (31 συμμετοχές και 1 γκολ) και την ΣΦ Μέπεν (από το 2021, με 11 εμφανίσεις και κανένα γκολ).

## Διακρίσεις

; South Alabama Jaguars

* Sun Belt Women's Soccer Tournament (1): 2019

; Meppen

* 2. Frauen-Bundesliga (1): 2021/22

; Individual

* Sun Belt Newcomer of the Year: 2019
* All-Sun Belt first team: 2019

## Παραπομπές

Κατηγορία:Γερμανοί ποδοσφαιριστές στο εξωτερικό
Κατηγορία:Γερμανοί ελληνικής καταγωγής
Κατηγορία:Γερμανίδες ποδοσφαιρίστριες
Κατηγορία:Έλληνες ποδοσφαιριστές στο εξωτερικό
Κατηγορία:Ποδοσφαιρίστριες Εθνικής Ελλάδας
Κατηγορία:Ελληνίδες ποδοσφαιρίστριες
Αναστασία Γκάτσου

Η **Αναστασία Γκάτσου** (γεν. 13 Οκτωβρίου 1997) είναι Ελληνίδα ποδοσφαιρίστρια που αγωνίζεται ως αμυντικός στην Εθνική Ελλάδας Γυναικών και στον Παναθηναϊκό.

Έχει αγωνιστει σε ΠΑΟΚ ,Μπάρι και ΡΕΑ

## Σταδιοδρομία
Η Γκάτσου έχει συμμετάσχει στην Εθνική Ελλάδας, και έχει εμφανιστεί σε αγώνες για τα προκριματικά του παγκοσμίου κυπέλλου ποδοσφαίρου γυναικών του 2019. 

## Παραπομπές

Κατηγορία:Ποδοσφαιρίστριες Εθνικής Ελλάδας
Κατηγορία:Ελληνίδες ποδοσφαιρίστριες
Κατηγορία:Ποδοσφαιρίστριες ΠΑΟΚ
Ελένη Πελετίδου

Η **Ελένη Πελετίδου** (γεν. 28 Ιουνίου 1980) είναι Ελληνίδα ποδοσφαιρίστρια, η οποία αγωνιζόταν ως τερματοφύλακας. Έχει αγωνιστεί με την Εθνική Ελλάδας. Από το 2019, είναι προπονήτρια τερματοφυλάκων των εθνικών γυναικών Κ17 και Κ19.

## Σταδιοδρομία
Έχει συμμετάσχει στην Εθνική Γυναικών σε ανώτερο επίπεδο κατά τη διάρκεια των προκριματικών του Παγκόσμιου Κυπέλλου Γυναικών του 2019.

## Παραπομπές


## Εξωτερικοί σύνδεσμοι
* 
* 
* 

Κατηγορία:Ελληνίδες ποδοσφαιρίστριες
Κατηγορία:Τερματοφύλακες ποδοσφαιριστές
Κατηγορία:Ποδοσφαιρίστριες Εθνικής Ελλάδας
Φαι (Ορν)

Το **Φαι** (γαλλικά: *Fay*) είναι γαλλική κοινότητα στο νομό της Ορν, στη διοικητική περιοχή της Νορμανδίας.

Οι κάτοικοί του είναι γνωστοί ως Φαγιάρ (γαλλικά: *Fayards*).

## Παραπομπές


Κατηγορία:Κοινότητες της Ορν
Κίφας

Η αρχαία πόλη **Κίφας** (κουρδικά: Heskîf ***Χεσκίφ***, τουρκικά: Hasankeyf ***Χασάνκεϊφ***) βρίσκεται κατά μήκος του ποταμού Τίγρη στη νοτιοανατολική τουρκική Επαρχία του Μπατμάν, στην περιοχή του Τουρκικού Κουρδιστάν. Το 1981 ανακηρύχθηκε ως διατηρητέα φυσική περιοχή από την Τουρκία.

Παρά τις τοπικές και διεθνείς αντιρρήσεις, η πόλη και οι αρχαιολογικοί της χώροι έχουν πλημμυρίσει ως μέρος του έργου του φράγματος Ιλισού. Μέχρι την 1η Απριλίου 2020, η στάθμη του νερού έφτανε σε υψόμετρο 498,2 μέτρων, καλύπτοντας ολόκληρη την πόλη.

## Ιστορία
Ο ασσυριακός χριστιανικός πληθυσμός της πόλης εξοντώθηκε σχεδόν πλήρως κατά τη διάρκεια της γενοκτονίας των Ασσυρίων το 1915 στον Α’ Παγκόσμιο Πόλεμο. Μέχρι τη δεκαετία του 1990, οι Ασσύριοι κάτοικοι βρίσκονταν γύρω από το χωριό και την εκκλησία τους η οποία βρισκόταν στα υψώματα της πόλης. Το τουρκικό κράτος τους ανάγκασε να εγκαταλείψουν το χωριό τους.

## Παραπομπές


## Εξωτερικοί σύνδεσμοι
* 

Κατηγορία:Αρχαίοι ελληνικοί αρχαιολογικοί τόποι στην Τουρκία
Κατηγορία:Αρχαιολογικοί τόποι στη Νοτιοανατολική Ανατολία
Κατηγορία:Ρωμαϊκοί αρχαιολογικοί τόποι στην Τουρκία
Κατηγορία:Κουρδικοί οικισμοί στην Τουρκία
Κατηγορία:Ασσυριακές κοινότητες στην Τουρκία
Κατηγορία:Έργα υποδομής
Νεβίλ-συρ-Τουκ

Το **Νεβίλ-συρ-Τουκ** (γαλλικά: *Neuville-sur-Touques*) είναι γαλλική κοινότητα στο νομό της Ορν, στη διοικητική περιοχή της Νορμανδίας.

## Παραπομπές


## Εξωτερικοί σύνδεσμοι
* 

Κατηγορία:Κοινότητες της Ορν
Επαρχία Βαν

Η **επαρχία Βαν** (αρμενικά: Վանի մարզ, κουρδικά: Parezgêha Wanê, τουρκικά: Van ili) είναι επαρχία στην Ανατολική Ανατολία της Τουρκίας, μεταξύ της λίμνης Βαν και των ιρανικών συνόρων. Έχει έκταση 19.069 τετραγωνικά χιλιόμετρα και είχε πληθυσμό 1.035.418 κατοίκους στα τέλη του 2010. Οι γειτονικές επαρχίες της είναι η Μπιτλίς στα δυτικά, η Σύρτη στα νοτιοδυτικά, η Σιρνάκ, η Χακάρι στα νότια και η Άγρι στα βόρεια. Πρωτεύουσα της επαρχίας είναι η πόλη Βαν, γνωστή στα ελληνικά ως Εύα. Η επαρχία θεωρείται μέρος της Δυτικής Αρμενίας από τους Αρμένιους και αποτελούσε τμήμα της αρχαίας επαρχίας Βασπουρακάν. Η περιοχή θεωρείται το λίκνο του αρμενικού πολιτισμού. Πριν τη γενοκτονία των Αρμενίων, η Επαρχία Βαν ήταν μέρος των έξι αρμενικών βιλαετιών. Πλειοψηφία του σύγχρονου πληθυσμού της επαρχίας αποτελούν οι Κούρδοι. Ο σημερινός Κυβερνήτης είναι ο Μεχμέτ Εμίν Μπιλμέζ.

## Παραπομπές


## Εξωτερικοί σύνδεσμοι

* Επίσημη ιστοσελίδα

Κατηγορία:Επαρχία Βαν
Κατηγορία:Αρμενικά υψίπεδα
Κατηγορία:Τουρκικό Κουρδιστάν
Γέζι Άντσακ

Ο **Γέζι Άντσακ** (πολωνικά: *Jerzy Antczak*) (γενν. 25 Δεκεμβρίου 1929) είναι Πολωνός σκηνοθέτης ταινιών. Η ταινία του, *[[Νύχτες και μέρες]],* ήταν υποψήφια για Όσκαρ Καλύτερης Ξενόγλωσσης Ταινίας και συμμετείχε στο 26ο Διεθνές Φεστιβάλ Κινηματογράφου Βερολίνου. Ο Άντσακ ήταν συνιδρυτής, καλλιτεχνικός διευθυντής και αρχιπαραγωγός του «Masterpiece Theatre» που παρήχθη στην πολωνική τηλεόραση. Είναι καθηγητής στο Πανεπιστήμιο της Καλιφόρνιας στο Λος Άντζελες.

Το 2009, ο Άντσακ έλαβε ένα αστέρι στο διάσημο *Δρόμο των Αστέρων*, στην Οδό Πιοτρκόφσκα του Λοτζ.

## Επιλεγμένη φιλμογραφία

* 1968: *[[Κόμισσα Κόζελ]]* (*Hrabina Cosel*)
* 1970: *[[Επίλογος της Νυρεμβέργης]]* (*Epilog norymberski*)
* 1975 *[[Νύχτες και μέρες]]* (*Noce i dnie*)
* 2002: *[[Σοπέν. Επιθυμία για αγάπη]]* (*Chopin. Pragnienie miłości*)

## Παραπομπές


## Εξωτερικοί σύνδεσμοι
*   
* Γέζι Αντσακ  στο Culture.pl
* Γέζι Άντσακ στο *Chopin-Desire for love*
* Γέζι Άντσακ στο *Stowarzyszenie Filmowców Polskich* (πολωνικά)

Κατηγορία:Πολωνοί σεναριογράφοι
Κατηγορία:Πολωνοί σκηνοθέτες κινηματογράφου
Κατηγορία:Απόφοιτοι της Εθνικής Σχολής Κινηματογράφου του Λοτζ
Κατηγορία:Αποδέκτες του Χρυσού Μεταλλίου για Αξία στον Πολιτισμό - Gloria Artis
Σαιν-Σιρ-λα-Ροζιέρ

Το **Σαιν-Σιρ-λα-Ροζιέρ** (, ) είναι γαλλική κοινότητα στον νομό της Ορν, στη διοικητική περιοχή της Νορμανδίας.

Οι κάτοικοί του είναι γνωστοί ως Σαιν-Σιριέν ().

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Ορν
Βασιλούδι Θεσσαλονίκης

Το χωριό **Βασιλούδι** βρίσκεται κοντά στην λίμνη Κορώνεια. Στο χωριό υπάρχει γήπεδο με γρασίδι, δύο εκκλησίες (παλιά και νέα), κοινοτικό κατάστημα, νηπιαγωγείο, γήπεδα μπάσκετ και τένις, χώροι παιχνιδιού για παιδιά καθώς και αρκετές εμπορικές και ψυχαγωγικές επιχειρήσεις.

## Γεωγραφία
Το χωριό βρίσκεται σε πλαγιά, με την βόρεια πλευρά του να είναι πιο χαμηλά και να εφάπτεται στην εθνική οδό Θεσσαλονίκης-Σταυρού, ενώ η νότια πλευρά του βρίσκεται ψηλότερα και εφάπτεται με δασάκι.

Διοικητικά ανήκει στον Δήμο Λαγκαδά, της Περιφέρειας Κεντρικής Μακεδονίας και έχει 606 κατοίκους (απογραφή 2021) ενώ το 2011 είχε 673.

Στην ανατολική πλευρά του χωριού υπάρχει ρέμα το οποίο όταν έχει ροή δημιουργεί μικρό καταρράκτη στην τοποθεσία της Αγίας Παρασκευής. Το ρέμα αυτό ενώνεται με το ρέμα του διπλανού χωριού και τελικά εκβάλει στην λίμνη Κορώνεια.

## Εκπαίδευση
Δίπλα στην πλατεία του χωριού υπάρχει κτήριο που χρησιμοποιείται ως νηπιαγωγείο. Οι υπόλοιποι μαθητές εξυπηρετούνται με σχολικό λεωφορείο που τους μεταφέρει στο Δημοτικό Σχολείο Γερακαρούς ή στο Γυμνάσιο-Λύκειο Λαγκαδικίων.

## Σημαντικοί Βασιλουδιώτες
*Ιωάννης Ταχματζίδης, δήμαρχος του Λαγκαδά

## Συγκοινωνία
Το χωριό ως προς την συγκοινωνία του καλύπτεται από τον Οργανισμός Αστικών Συγκοινωνιών Θεσσαλονίκης με τις γραμμές *86* και *91.* Εσωτερικά του οικισμού περνάνε οι γραμμές*: 86Β, 86Ε και 91Τ* κατά την μετάβασή τους.

## Κοντινός οικισμός
Μόλις λίγα μέτρα ανατολικά του χωριού, υπάρχει ένας οικισμός με όνομα «Νέος Οικισμός».

## Αξιοθέατα
*Το **εκκλησάκι** της **Αγίας Παρασκευής** στην νότια πλευρά του χωριού.
*Ο **καταρράκτης**, το **ποτάμι** και η **πηγή** που βρίσκονται μόλις *λίγα μέτρα* από το εκκλησάκι της **Αγίας Παρασκευής**.
*Το **πάρκο** και η **παιδική χαρά** που βρίσκονται στην δυτική έξοδο του χωριού.
*Το **δασάκι**, στην νότια μεριά του χωριού.

## Παραπομπές


Κατηγορία:Δήμος Λαγκαδά
Κατηγορία:Χωριά της περιφερειακής ενότητας Θεσσαλονίκης